OPĆINA RAŽANAC

Ražanac XVII 61

23248 Ražanac

MB: 02705206

OIB: 08842442553

RKP: 35167

Razina: 22

Oznaka razdoblja: 2025-03

Šifra djelatnosti: 8411

Šifra općine: 371

**BILJEŠKE UZ FINANCIJSKA IZVJEŠĆA ZA RAZDOBLJE**

**OD 01.01.2025. – 31.03.2025. GODINE**

***1. Bilješke uz Izvještaj o prihodima i rashodima, primicima i izdacima (PR-RAS)***

**PRIHODI POSLOVANJA**

Prihodi poslovanja ostvareni su u iznosu 682.234,13 eura što je za 34,30 % više u odnosu na isto razdoblje 2024. godine. Struktura prihoda poslovanja je slijedeća:

* **Prihodi od poreza (šifra 61)** ostvareni su u iznosu od 413.778,88 eura što je za 39,50 % više u odnosu na isto razdoblje 2024. godine. Prihodi od poreza ostvareni su kako slijedi:
  + *Porez na dohodak* u iznosu od 308.046,09 eura,
  + *Porez na imovinu* u iznosu od 104.768,80 eura,
  + *Porez na robu i usluge* u iznosu od 963,99 eura.

Najznačajnije povećanje bilježi se kod prihoda od poreza na dohodak što je izravna posljedica promjene porezne politike te porata plaća u odnosu na početak 2024. godine. Također je veće ostvarenje prihoda od poreza na imovinu, točnije povremenih poreza na imovinu, što je uglavnom rezultat značajno većeg prihoda od poreza na prometa nekretninama u odnosu na prethodnu godinu.

* **Pomoći iz inozemstva i od subjekata unutar općeg proračuna (šifra 63)** ostvarene su u iznosu od 214.630,40 eura što je za 55,70 % više u odnosu na isto razdoblje prethodne godine. Ova vrsta prihoda ostvarena je kako slijedi:
  + *Pomoći proračunu iz drugih proračuna* u iznosu od 42.020,55 eura,
  + *Pomoći temeljem prijenosa EU sredstava* u iznosu od 172,609,85 eura.

Kod ove skupine prihoda značajno povećanje zabilježeno je kod prihoda od pomoći temeljem prijenosa EU sredstava budući da su refundirani troškovi izgradnje kapitalnog projekt Dječjeg vrtića Ražanac.

* **Prihodi od imovine (šifra 64)** ostvareni su iznosu od 2.697,03 eura što predstavlja smanjenje od 3,80 % u odnosu na isto razdoblje 2024. godine. Prihodi od imovine ostvareni su kako slijedi:
  + *Prihodi od financijske imovine* u iznosu od 3,31 eura,
  + *Prihodi od nefinancijske imovine* u iznosu od 2.693,75 eura.

Prihodi od imovine ostvareni su u sličnom iznosu kao i prethodne godine.

* **Prihodi od upravnih i administrativnih pristojbi, pristojbi po posebnim propisima i naknada (šifra 65)** ostvareni su u iznosu od41.545,09 eura što je za 40,90 % manje u odnosu na isto razdoblje 2024. godine. Ova vrsta prihoda ostvarena je kako slijedi:
  + *Upravne i administrativne pristojbe* u iznosu od 2.545,64 eura,
  + *Prihodi po posebnim propisima* u iznosu od 104,36 eura*,*
  + *Komunalni doprinosi i naknade* u iznosu od 38.895,09 eura.

Upravne i administrativne pristojbe ostvarene su za 67,40 % veće u odnosu na isto razdoblje 2024. godine. Značajni pad bilježi se kod komunalnih doprinosa i naknada a razlog je manji broj izdanih Rješenja u odnosu na isto razdoblje 2024. godine.

* **Prihod od prodaje proizvoda i roba te pruženih usluga, prihod od donacija te povrati po protestiranim jamstvima (šifra 66)** ostvareni su u iznosu od 8.391,90 eura. U istom razdoblju 2024. godine nije bilo ostvarenja ove vrste prihoda.
* **Kazne, upravne mjere i ostali prihodi (šifra 68)** ostvareni su u iznosu od 1.190,83 eura što predstavlja povećanje od 200,90 % u odnosu na isto razdoblje 2024. godine.

Razlog većeg ostvarenja ove vrste prihoda u odnosu na 2024. godinu su poslane opomene za neplaćene kazne za prometne prekršaje te naplata istih.

**RASHODI POSLOVANJA**

Rashodi poslovanja izvršeni su u iznosu od 613.976,90 eura što je za 68,80 % više u odnosu na isto razdoblje 2024. godine. Rashodi poslovanja izvršeni su kako slijedi:

* **Rashodi za zaposlene (šifra 31)** izvršeni su u iznosu od 99.660,75 eura što predstavlja povećanje od 89,60 % u odnosu na isto razdoblje 2024. godine. Rashodi za zaposlene izvršeni su kako slijedi:
* *Plaće (bruto)* u iznosu od 83.443,77 eura,
* *Ostali rashodi za zaposlene* u iznosu od 2.504,77 eura,
* *Doprinosi na plaće* u iznosu od 13.712,21 eura.

Razlozi povećanja rashoda za zaposlene su porast bruto plaća i s tim povezan porast doprinosa te povećanje ostalih rashoda za zaposlene. Također povećao se i broj zaposlenih budući da je pokrenut projekt Ražanac moj dom + II na kojemu su zaposleni voditelj projekta i deset gerontodomaćica što je značajno povećanje u odnosu na isto razdoblje 2024. godine kada je projekt započeo te još nisu bili zaposleni svi djelatnici.

* **Materijalni rashodi (šifra 32)** izvršeni su u iznosu od 420.259,31 eura što je za 116,60 % više u odnosu na isto razdoblje 2024. godine. Materijalni rashodi izvršeni su kako slijedi:
  + *Naknade troškova zaposlenima* u iznosu od 5.376,03 eura,
  + *Rashodi za materijal i energiju* u iznosu od 47.794,09 eura,
  + *Rashodi za usluge* u iznosu od 352.109,06 eura,
  + *Ostali nespomenuti rashodi poslovanja* u iznosu od 14.980,13 eura.

Naknade troškova zaposlenima su izvršene 189,30 % više u odnosu na isto razdoblje 2024. godine a glavni uzrok ovakvog povećanja je zapošljavanje deset djelatnica na projektu “Ražanac moj dom + II“ kojima se financira korištenje osobnog vozila u službene svrhe. Rashodi za usluge izvršeni su veći za 138,40 % veći u odnosu na isto razdoblje 2024. godine. Unutar ove podskupine rashoda najveće povećanje bilježi se kod rashoda za tekuće i investicijsko održavanje ponajviše zbog pojačane dinamike održavanja nerazvrstanih cesta i javnih površina u prvom tromjesečju. Zbog istog razloga značajnije povećanje (33,70 %) izvršenja bilježi se kod rashoda za materijal i energiju.

* **Financijski rashodi (šifra 34)** izvršeni su u iznosu od 2.875,93 eura što je za 146,40 % više u odnosu na isto razdoblje 2024. godine.

Značajnije povećanje financijskih rashoda dogodilo se zbog kamata za primljene kredite kojih nije bilo u istom razdoblju 2024. godine.

* **Pomoći dane u inozemstvo i unutar općeg proračuna (šifra 36)** su izvršene u iznosu od 64.726,57 eura što predstavlja povećanje od 8,90 % u odnosu na isto razdoblje 2024. godine. Ova vrsta rashoda ostvarena je kako slijedi:
  + *Pomoći drugom proračunu i izvanproračunskim korisnicima*u iznosu od 1.679,00 eura,
  + *Pomoći unutar općeg proračuna* u iznosu od 1.875,00 eura,
  + *Prijenos proračunskim korisnicima* u iznosu od 61.172,57 eura.

Prijenos proračunskim korisnicima najznačajnije je porastao u odnosu na isto razdoblje 2024. godine dok su ostale podskupine na prošlogodišnjoj razini ili manje. Prijenos proračunskim korisnicima primarno je porastao zbog povećanja bruto plaća svim zaposlenicima proračunskih korisnika.

* **Naknade građanima i kućanstvima na temelju osiguranja i druge naknade (šifra 37)** izvršene su u iznosu od 35.491,05 eura što je 169,30 % više u odnosu na isto razdoblje 2024. godine.

Naknade građanima i kućanstvima su porasle u značajnom iznosu zbog odluke da Općina Ražanac dodjeli pomoć za svako novorođeno dijete u iznosu od 1.000,00 eura godišnje do sedme godine života djeteta. Kako se ova odluka počela primjenjivati početkom 2024. godine suma je višestruko narasla zbog predaje zahtjeva (kojih je 30-ak godišnje) te isplate drugih rata prema sklopljenim ugovorima. Ovakav trend rasta očekuje se sedam godina uzastopno.

* **Rashodi za donacije, kazne, naknade šteta i kapitalne pomoći (šifra 38)** izvršeni su u iznosu od 52.135,86 eura ili za 20,20% više u odnosu na isto izvještajno razdoblje 2024. godine.

Osnovni razlog povećanja ove skupine rashoda je donacija Turističkoj zajednici Općine Ražanac gdje je prva tranša predviđenih sredstava išla u prvom tromjesečju dok je prethodne godine to bilo u trećem tromjesečju. Također povećana su i izdvajanja za Dobrovoljno vatrogasno društvo Ražanac.

**PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine ostvareni su u iznosu 3.286,27 eura što je za 98,80 % manje u odnosu na isto razdoblje 2024. godine.

Prihodi od prodaje nefinancijske imovine značajno su manji zbog toga što do kraja prvog tromjesečja elaborati nisu izrađeni te se nije moglo pristupiti prodaji nefinancijske imovine. Porast ove razreda prihoda očekuje se u ostala tri tromjesečja.

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine izvršeni su u iznosu od 387.513,07 eura što je za 11,20 % više u odnosu na isto razdoblje 2024. godine. Rashodi za nabavu nefinancijske imovine ostvareni su kako slijedi:

* **Rashodi za nabavu proizvedene dugotrajne imovine (šifra 42)** izvršeni su u iznosu od 334.767,13 eura što je povećanje od 13,20 % u odnosu na isto razdoblje 2024. godine. Ova vrsta rashoda izvršena je kako slijedi:
  + *Građevinski objekti* u iznosu od 311.785,83 eura,
  + *Postrojenja i oprema* u iznosu od 2.706,30 eura,
  + *Nematerijalna proizvedena imovina* u iznosu od 20.275,00 eura.
* **Rashodi za dodatna ulaganja na nefinancijskoj imovini (šifra 45)** izvršeni su u iznosu od 52.745,94 eura što je gotovo identično istom razdoblju u 2024. godini.

**IZDACI ZA FINANCIJSKU IMOVINU IOTPLATE ZAJMOVA**

Izdaci za financijsku imovinu i otplate zajmova izvršeni su u iznosu od 9.797,95 eura a odnose se otplatu kredita kojeg je Općina Ražanac podigla kod Hrvatske banke za obnovu i razvitak za rekonstrukciju javne rasvjete. Tokom istog razdoblja 2024. godine nije bilo izvršenja ove vrste rashoda.

**Višak prihoda i primitaka raspoloživ u slijedećem razdoblju**

U izvještajnom razdoblju ostvaren je ukupni višak prihoda i primitaka u odnosu na rashode i izdatke u iznosu od 932118,71 eura.

**Prosječan broj zaposlenih**

Tokom izvještajnog razdoblja prosječan broj zaposlenih iznosi 19 (devetnaest).

***2. Bilješke uz Izvještaj o obvezama***

Na početku izvještajnog razdoblja, odnosno 1. siječnja 2025. godine, ukupne obveze iznosile su 430.783,64 eura. Tijekom izvještajnog razdoblja preuzete su obveze u iznosu od 1.035.767,42 eura. Tijekom izvještajnog razdoblja podmirene su obveze u iznosu od 981.209,57 eura.

Na kraju izvještajnog razdoblja Općina Ražanac ima evidentirane ukupne obveze u iznosu 485.341,49 eura od čega je 14.167,35 eura dospjelih obveze a 471.174,14 eura.

Dospjele obveze raspoređene su kako slijedi:

* Obveze za rashode poslovanja u iznosu od 11.581,49 eura,
* Obveze za nabavu nefinancijske imovine u iznosu od 2.585,86 eura.

Nedospjele obveze raspoređene su kako slijedi:

* Obveze za rashode poslovanja u iznosu od 71.754,29 eura,
* Obveze za nabavu nefinancijske imovine u iznosu od 45.339,50 eura,
* Obveze za financijsku imovinu u iznosu od 354.080,35 eura.

U Ražancu 07. travnja 2025. godine

Bilješke izradio:

Pročelnik UO za financije, proračun i ekonomske poslove

Marko Katić, mag. oec.

Damir Jordan, ing.

Općinski načelnik